ג'ו אבסולום

ג'וזף אבסולום (באנגלית: Joseph Absolom; נולד ב-16 בדצמבר 1978) הוא שחקן אנגלי הידוע בעיקר מהופעתו בתפקיד מתיו רוז באופרת הסבון הפופולרית של BBC "איסטאנדרס", ובתפקיד אל לארג' בסדרה "דוק מרטין".

ביוגרפיה
אבסולום נולד בעיר רדינג שבמחוז ברקשייר. הוא למד בבית הספר פורסט היל. הופעתו הראשונה הייתה בפרסומות עבור חמאת בוטנים של חברת Sun-Pat. הופעת הבכורה שלו כשחקן הייתה ב-1991 בסרט "אנטוניה וג'יין", ובהמשך הופיע בסדרות טלוויזיה כגון "The Bill", "דיינג'רפילד" ו"עדות אילמת".

קריירה
ב-1997 הצטרף אבסולום לצוות השחקנים של אופרת הסבון "איסטאנדרס" ובשנה הראשונה שלו בסדרה השתתף במספר קווי עלילה. הוא זכה להכרה כשהופיע בסיפור הרצח של ססקיה דאנקן שהחל בפברואר 1999. הרוצח האמיתי סטיב אוון (בגילומו של מרטין קמפ) הפליל את מתיו רוז (הדמות שגילם אבסולום). ההופעה האחרונה של אבסולום בסדרה שודרה בפברואר 2000. באותה שנה הוא זכה בפרס אופרת הסבון הבריטית לשחקן הטוב ביותר.

ב-2002 שיחק אבסולום בסרט האימה הבריטי "חברים למוות", והופיע בתפקיד משנה בסדרת הטלוויזיה של ITV "וינסנט". אחד מתפקידיו המוכרים הוא בדמות אל לארג', בנו של ברט לארג', בסדרה "דוק מרטין". הוא זכה לשבחי הביקורת על הופעתו זו. בין השנים 1992 ל-2009 הופיע אבסולום בסדרה "The Bill" בתפקידים שונים. עוד הופיע בתפקיד בני, מלווה בריבית אלים, בסדרה "חדר מיון". הוא שיחק בתפקיד הפושע במותחן הפשע "Girl Number Nine" ולצדו כיכבו טרייסי אן אוברמן וגארת' דייוויד לויד.

אבסולום זכה בסכום של 10000 ליש"ט, שנתרם לצדקה, בשעשועון הטלוויזיה "Total Wipeout" ששודר ב-18 בספטמבר 2010.

רדיו
אבסולום מופיע גם בתוכניות רדיו. הוא השתתף בתוכנית "המחזה היומי" של רדיו 4 של ה-BBC בפרק "Bringing Eddie Home" מאת ג'ון פיקוק. התסכית מבוסס על סיפור אמיתי אודות זוג מהאיסט אנד, עדנה וג'ק ואלאס, הנאבקים להשיב את גופת בנם מעדן.
אבסולום גילם את אדי ואלאס, ובמחזה השתתפו שחקנים נוספים ששיחקו ב"איסטאנדרס" כגון ביל טריצ'ר, עדנה דורה, טוד קרטי וטילי ווסבורג.

חיים אישיים
אבסולום חי עם חברתו ליז ושלושת ילדיהם. מאז 2001 הוא פטרון של הקרן לאוטיסטים "Hill Park Autistic Trust".

פילמוגרפיה
קולנוע
 שנה שם שם באנגלית תפקיד הערות 1991 אנטוניה וג'יין Antonia and Jane דניאל נאש 2001 Dream טומי 2002 חברים למוות Long Time Dead רוב Extreme Ops סילו 2008 Small Things בויד הילטון סרט קצר One of Those Days פקיד סרט קצר 2009 Bottle צ'ארלי סרט קצר Jubilee סרט קצר 2010 The Story Of __ באז 2012 Defining Fay היגינס סרט קצר 2013 אני יורקת על קברך 2 I spit on your grave 2 איוואן

טלוויזיה
 שנה שם שם באנגלית תפקיד הערות 1992 The Bill קווין פרסונס בפרק "Radio Waves" 1994 The Bill מיק בפרק "King of the Hill" 1996 הדיירת מאחוזת ויילדפל The Tenant of Wildfell Hall פרגוס מרקהאם The Bill טומי בנינג בפרק "Toe the Line" 1997 Frighteners נער שליח בפרק "If You Meet A Fairy" עדות אילמת Silent Witness קלווין פרייס בפרק "Friends Like These" Touching Evil קרייג ג'ונס סדרת טלוויזיה (פרק אחד) דיינג'רפילד Dangerfield אלכס דן בפרק "Contact" 1997–2000 איסטאנדרס EastEnders מתיו רוז תפקיד קבוע 2001 Now You See Her לואיס 2002 Stan the Man דפ 2003 Unconditional Love בנג'מין קיין סרט טלוויזיה Servants ג'ורג' קוסמו מיני-סדרה Trevor's World of Sport סקוט סדרת טלוויזיה P.O.W. דרו פריטצ'רד סדרת טלוויזיה 2004 The Long Firm טומי 2004– דוק מרטין Doc Martin אל לארג' 2005–2006 וינסנט Vincent רוברט 2006 תחבולות חדשות New Tricks לוק הנסון בפרק "Congratulations" 2008 The Bill מארק לורנס בפרק "We Are Family" פוארו Poirot ג'יימס בנטלי בפרק "Mrs McGinty's Dead" חדר מיון Casualty בני בפרק "This Will Be Our Year"בפרק "Took A Long Time To Come" Caught in a Trap מרקוס 2009 Personal Affairs בוב בקסטר סדרת טלוויזיה תחבולות חדשות New Tricks לוק הנסון בפרק "The Last Laugh" Girl Number 9 בוילאן סדרת רשת2010 אפר לאפר Ashes to Ashes אנדי סמית' סדרת טלוויזיה (פרק אחד) Total Wipeout בתפקיד עצמו שעשועון טלוויזיה 71 Degrees North בתפקיד עצמו תוכנית מציאות Thorne: Scaredy Cat סטיוארט ניקלין עונה שלישית 2012הטפילד ומק'קוי Hatfields & McCoys סלקירק מקוי מיני-סדרה2015 רציחות במידסומר Midsomer Murders לוק אלטמן בפרק "Murder by Magic" Death in Paradise איידן פרקר 2016 המישור The Level שיי נאש סדרת טלוויזיה 2019 ההודאה A Confession כריסטופר מיני-סדרה 2021 המפרץ The Bay אנדי וורן תפקיד ראשי; (עונה 2); 6 פרקים

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים שנולדו ב-1978